“Juba reedel algama pidanud võistlused lükkusid ilmaolude tõttu laupäevale. Tuulevaikus ning Orjaku sadama jääd kattev lumekiht ei võimaldanud reedel võistlejail starti asuda. Laupäeval oli tuult väga napilt, ent DN klassis õnnestus siiski kaks sõitu teha. Need jäid ka nende võistluste ainsateks sõitudeks,” kommenteeris Eesti Jääpurjetamise Liidu president Alari Akermann võistluse korralduslikku poolt.
#000003
Möödunud nädalavahetusele planeeritud EV100 Eesti meistrivõistlusi jääpurjetamise klassides DN, DN juuniorid, Ice-Optimist ja Monotüüp XV kimbutas juba esimesest võistluspäevast alates tuuletu ilm ja merejääl olev liiga kohev lumekiht. Esialgu neljas võistlusklassis toimuma pidanud regatil õnnestus lõpuks starti pääseda vaid DN klassi purjekatel. EV100 Eesti meistrivõistlused teistes purjeklassides toimuvad esimesel võimalusel.
#000006
Eesti meistritiitlit olid nädalavahetusel püüdmas 35 purjekat. Enim võistlejaid oli registreeritud DN klassis, kokku 24 alust, ning eestlastele pakkus seal konkurentsi lisaks lätlastele ka üks purjetaja Prantsusmaalt. Võistluste korraldusliku poole eest vastutas Eesti Jääpurjetamise Liit.
#000007
Eesti Jahtklubide Liit seisab igapäevaselt purjespordi ja huvimeresõidu arendamise eest Eestis. Tegutseme järjekindlalt selle nimel, et purjetamise harrastajate, tippsportlaste ja regattide arv Eestis kasvaks aasta aastalt. Liidu eesmärgiks on kaasa aidata meie purjesportlaste tippkonkurentsi jõudmisele rahvusvahelistel tiitlivõistlustel ja tuua Eestisse kõrgetasemelisi purjetamisvõistlusi. Meie unistus on, et juba lähiaastail saame Eestis võõrustada mõnd maailmaklassi purjetamisregatti, näiteks Purjetamise Maailma Karika finaali või isegi Volvo Ocean Race’i. Hoiame Eesti kui mere- ja purjetamisriigi mainet aus!
#000008
Eesti Jääpurjetamise Liidu koduleht: 
#000010
Eesti jääpurjetajate tulemused läbi aegade: 
#000011
EV100 Eesti MV tulemused: 
#000012